รับเงินฆ่าบนโรงพัก กำนันพาตร.ชี้จุด พตอ.จ้างอุ้มทอม
ศานิตย์ นำทีมสืบสวนสอบสวนนครบาล คุม สนอง สมสิทธิ์ กำนัน ต.ลาดบัวขาว ไปทำแผนประกอบคำรับสารภาพ 3 จุดสำคัญในจังหวัดราชบุรี เป็นจุดรับเงินค่าจ้างอุ้มฆ่านักร้องสาวทอม 3 งวด รวม 200,000 บาท เริ่มตั้งแต่ปลายเดือน พ.ย.59 ถึงกลางเดือน ธ.ค.59 แล้วคุมตัวกลับไปขังที่ สน.หนองค้างพลู เตรียมฝากขังศาลวันที่ 16 ม.ค. วอนผู้ต้องหาที่เหลือประกอบด้วยทหาร 2 นาย และอดีตตำรวจอีก 1 คน เข้ามอบตัว พูดเป็นนัยอยู่ประเทศเพื่อนบ้านลำบาก ไม่มีน้ำไฟ คาดโทษคนให้ที่พักพิงจะถูกดำเนินคดีด้วย,กรณีชุดสืบสวนกองบัญชาการตำรวจนครบาล (บช.น.) และชุดสืบสวน บช.ภ.7 ร่วมกันสืบสวนคลี่คลายคดีฆ่าฝัง น.ส.สุภัคสรณ์ หรือหญิง พลไธสง อายุ 28 ปี นักร้องสาวทอม ออกหมายจับผู้ต้องหาทั้งหมด 8 คน มี พ.ต.อ.อำนวย พงษ์สวัสดิ์ อดีต ผกก.สภ.บ้านโป่ง จ.ราชบุรี เป็นผู้จ้างวานทีมสังหาร ผ่านนายสนอง สมสิทธิ์ อายุ 54 ปี กำนัน ต.ลาดบัวขาว อ.บ้านโป่ง จ.ราชบุรี ผู้ต้องหาคนล่าสุดที่ตำรวจจับกุมได้ ราคา 2 แสนบาท ปมโหดมาจาก พ.ต.อ.อำนวยมีปัญหากับผู้ตายที่มาติดพัน น.ส.กรรณิกา หรือดาว กรุมรัมย์ สาวคนสนิท เบื้องต้นจับกุมผู้ต้องหาได้แล้ว 5 คน เหลืออีก 3 คนที่เชื่อว่าหลบหนีข้ามชายแดนไปยังประเทศเพื่อนบ้าน ประกอบด้วย ร.ท.ชัยยุทธ หรือจบ เบ็ญชาติ จ.ส.อ.ภาณุเมศวร์ หรือจิ๋ว มีลา และนายสามารถ แสงสิน อดีตตำรวจ สภ.เมืองกาญจนบุรี ตามที่เสนอข่าวไปแล้ว,ความคืบหน้าเมื่อเวลา 14.00 น. วันที่ 15 ม.ค. พล.ต.ท.ศานิตย์ มหถาวร ผบช.น.พร้อมด้วย พ.ต.อ.นพศิลป์ พูลสวัสดิ์ รอง ผบก.สส.บช.น. พ.ต.อ.ธนะสิทธิ์ ปานศรี ผกก.สน.หนองค้างพลู พ.ต.ท.อดิศร แก้วโหมดตาด รอง ผกก. (สอบสวน) สน.หนองค้างพลู ควบคุมตัวนายสนอง สมสิทธิ์ อายุ 54 ปี กำนัน ต.ลาดบัวขาว อ.บ้านโป่ง จ.ราชบุรี คนรับงานอุ้มฆ่า น.ส.สุภัคสรณ์ พลไธสง สาวทอม จาก พ.ต.อ.อำนวย พงษ์สวัสดิ์ อดีต ผกก.สภ.บ้านโป่ง จ.ราชบุรี ออกจากห้องขัง สน.หนองค้างพลู เพื่อไปทำแผนประกอบคำรับสารภาพ และชี้จุดที่รับเงินจาก พ.ต.อ.อำนวยในพื้นที่จังหวัดราชบุรี โดยมีผู้สื่อข่าวจำนวนมากเดินทางติดตามการทำแผนประกอบคำรับสารภาพ,จุดแรกเดินทางไปที่ร้านอาหารเถรแพะตุ๋นเนื้อตุ๋นยาจีน หมู่ 4 ถนนบางปากแรต ต.บ้านโป่ง อ.บ้านโป่ง จ.ราชบุรี อยู่ห่างจาก สภ.บ้านโป่ง ประมาณ 2 กม. เป็นจุดที่นายสนองรับเงินค่าจ้างอุ้มฆ่า น.ส.สุภัคสรณ์ก้อนแรกช่วงประมาณปลายเดือน พ.ย.59 โดย พ.ต.อ.อำนวยนำเงินสดมาให้นายสนองจำนวน 40,000 บาท จุดที่ 2 ภายในห้องทำงานของ พ.ต.อ.อำนวย บริเวณชั้น 3 สภ.บ้านโป่ง นายสนองมารับเงินสด 60,000 บาทจากมือ พ.ต.อ.อำนวยเมื่อประมาณต้นเดือน ธ.ค.59 และจุดสุดท้ายภายในร้านกาแฟเซเลตเต้ หน้าปั๊มน้ำมันเชลล์ ถนนแสงชูโต อ.บ้านโป่ง อยู่ห่างจาก สภ.บ้านโป่ง ประมาณ 1 กิโลเมตร พ.ต.อ.อำนวยเอาเงินสดงวดสุดท้าย 1 แสนบาท ใส่ซองกระดาษมามอบให้นายสนองเมื่อวันที่ 14 ธ.ค.59 ใช้เวลาทำแผนประมาณ 40 นาทีจึงเสร็จสิ้น,พล.ต.ท.ศานิตย์ มหถาวร ผบช.น.กล่าวว่า ที่ต้องนำตัวผู้ต้องหามาทำแผนชี้จุดวันนี้ เพื่อเป็นการยืนยันว่า มีการกระทำความผิดจริง เจ้าหน้าที่ไม่ได้บังคับ เป็นสิ่งที่ผู้ต้องหากระทำความผิดจริง และเป็นข้อเท็จจริงที่ปรากฏตามที่ให้การไม่มีการปรักปรำ นอกจากนี้ เรายังเชิญทนายความของผู้ต้องหามาร่วมสังเกตการณ์การทำแผนในครั้งนี้ด้วย พ.ต.อ.อำนวยบ่นเรื่องราวที่สร้างความรำคาญใจให้นายสนองฟังหลายครั้ง จนกระทั่งนายสนองรับอาสาที่จะหาชุดทำงานมาอุ้มสาวทอมเอง ตกลงค่าจ้างเป็นเงิน 2 แสนบาท หลังจากนั้นนายสนองมารับเงินจาก พ.ต.อ.อำนวย ตามสถานที่ต่างๆ 3 งวด แล้วนำไปแจกจ่ายให้กับชุดทำงานแต่ละคนเท่าๆกัน โดยหักเงินไว้เป็นกองกลางค่าดำเนินการ 6 หมื่นบาท,ผบช.น.กล่าวต่อไปว่า อยากฝากไปถึงผู้ต้องหาอีก 3 คน (ร.ท.ชัยยุทธ หรือจบ เบ็ญชาติ จ.ส.อ.ภาณุเมศวร์ หรือจิ๋ว มีลา และนายสามารถ แสงสิน อดีตตำรวจ สภ.เมืองกาญจนบุรี) ที่ยังหลบหนี ถ้าหนีออกนอกประเทศไปแล้วให้กลับมาเสียเถอะ เพราะต่างประเทศลำบากไม่มีไฟฟ้าใช้ อยากฝากถึงผู้ให้ที่พักพิงผู้ต้องหาย่อมมีความผิดด้วย ส่วนการสอบสวนจะระบุไปถึงใครต้องว่าไปตามข้อเท็จจริง ตำรวจทำงานตามพยานหลักฐานอยู่แล้ว ต้องทำทุกอย่างรอบคอบเพื่อพิสูจน์ความผิดได้อย่างชัดเจน ส่วนโต๊ะไม้สักที่ พ.ต.อ.อำนวยใช้ทำงานในห้องและยังเป็นโต๊ะที่ส่งมอบเงิน ตำรวจ สภ.บ้านโป่งบอกว่า ภรรยาของ พ.ต.อ.อำนวยยกกลับบ้านไปแล้ว จะได้ประสานให้นำกลับมาไว้เหมือนเดิมเพื่อให้พนักงานสอบสวนถ่ายภาพประกอบสำนวนอย่างละเอียด เพื่อกันความผิดพลาดให้มากที่สุด,หลังจากทำแผนประกอบคำรับสารภาพเสร็จสิ้น พล.ต.ท.ศานิตย์พร้อมคณะทำงาน คุมตัวนายสนองเดินทางกลับไปควบคุมที่ สน.หนองค้างพลู เพื่อรอส่งศาลฝากขังวันที่ 16 ม.ค.ต่อไป
ศานิตย์ นำทีมสืบสวนสอบสวนนครบาล คุม สนอง สมสิทธิ์ กำนัน ต.ลาดบัวขาว ไปทำแผนประกอบคำรับสารภาพ 3 จุดสำคัญในจังหวัดราชบุรี เป็นจุดรับเงินค่าจ้างอุ้มฆ่านักร้องสาวทอม 3 งวด รวม 200,000 บาท เริ่มตั้งแต่ปลายเดือน พ.ย.59
ทอม,อุ้มฆ่าสาวทอม,แผนประกอบคำสารภาพ,อุ้มฆ่า,ข่าวหน้า1